SPVI แรงต่อเนื่อง วอลุ่มทะลุ 300 ลบ. รับอานิสงส์ iPhone 8
SPVI แรงต่อเนื่อง วอลุ่มทะลุ 300 ลบ. รับอานิสงส์ iPhone 8 ล่าสุด ณ เวลา 11.08 น. ราคาอยู่ที่ 1.84 บาท บวก 0.16 บาท หรือ 9.52% สูงสุดที่ 1.91 บาท ต่ำสุดที่ 1.64 บาท ด้วยมูลค่าซื้อขายที่เข้ามาอย่างหนาแน่น 316.41 ล้านบาท

7 ก.ย. 2560

ผู้สื่อข่าวรายงานว่า ราคาหุ้นบริษัท เอส พี วี ไอ จำกัด (มหาชน) หรือ SPVI ณ เวลา 11.08 น. ราคาอยู่ที่ 1.84 บาท บวก 0.16 บาท หรือ 9.52% สูงสุดที่ 1.91 บาท ต่ำสุดที่ 1.64 บาท ด้วยมูลค่าซื้อขายที่เข้ามาอย่างหนาแน่น 316.41 ล้านบาท ขณะที่ดัชนีตลาดหุ้นไทยโดยรวมบวก 0.15% โดยราคาหุ้น SPVI ปรับตัวขึ้นแรง 2 วันต่อเนื่อง นับตั้งแต่ราคาหุ้นอยู่ที่ระดับ 1.38 บาท เมื่อวันที่ 5 ก.ย.60

ทั้งนี้ราคาหุ้น SPVI เริ่มปรับตัวขึ้นแรงมาอย่างต่อเนื่องนับตั้งแต่วันที่ประกาศผลการดำเนินงานไตรมาส 2/60 เมื่อวันที่ 3 ส.ค.ที่ผ่านมา โดยบริษัทมีกำไรสุทธิ 6.87 ล้านบาท เติบโต 629% จากช่วงเดียวกันเมื่อปีก่อนที่มีกำไรสุทธิ 0.94 ล้านบาท
ขณะที่บริษัทประกอบธุรกิจหลักเป็นหนึ่งในตัวแทนจำหน่าย ผลิตภัณฑ์ภายใต้ตราสินค้า Apple ทั้งคอมพิวเตอร์ ผลิตภัณฑ์ประเภท iOS และอุปกรณ์เสริมต่างๆ รวมทั้งเป็นตัวแทนจำหน่ายผลิตภัณฑ์ภายใต้ตราสินค้าอื่นๆ ที่สามารถนำมาใช้กับผลิตภัณฑ์ Apple เป็นหลัก จึงคาดว่าบริษัทจะได้รับผลดีจากการเปิดตัว Iphone8 ภายในเดือนกันยายนนี้ ซึ่งจะมีผลต่อการปรับตัวขึ้นของยอดขาย